《观牲五章》
明代·李梦阳

赫赫明明，天子攸行。以修肇褅，以对于上帝。

天子至止，观牲于郊。龙旂交交，马鸣萧萧。

帝至于郊，于赫有临。载穆载钦，曰岁事是歆。

帝降于圉，牺人脱楅。羊牛鹿豕，■■濯濯。

濯濯甡甡，翔帝之圉。其牲孔硕，甫甫麌麌。

城人伐鼓，帝至郊所。干旄淠淠，虎士孔武。乘彼大路，八鸾与与。

昭于万邦，光于皇祖。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。